
OBJAVA ZA MEDIJE

16. listopada 2026.

Je li plava boja vaše latice? 

ROCKWOOL otvorio novi natječaj za prestižne stipendije

· studentima 4.820 EUR a učenicima 1.750 EUR u akademskoj/školskoj godini
· Natječaj otvoren do 3.11.2026. do 23:59 sati 
· Prijave isključivo mailom
· Do sada je ove stipendije dobilo 153 učenika i studenata  

Već 19 godina zaredom u sklopu programa Je li plava boja vaše latice?  ROCKWOOL u Hrvatskoj raspisuje natječaj za učeničke i studentske stipendije. Osim stipendija, svojim stipendistima nudi i plaćenu stručnu praksu uz mentoriranje kao i mogućnost zapošljavanja po završetku školovanja.

Natječaj je otvoren do 3. studenog 2026. godine do 23:59 sati. Učenici i studenti prijave mogu isključivo slati u digitalnom obliku na stipendije@rockwool.com 

„Ponosni smo i zahvalni što kroz zadnjih 19 godina razvijamo međusobno povjerenje s velikim brojem mladih ljudi i njihovih obitelji. Ovim programom potvrđujemo partnerski odnos s ljudima iz našeg okruženja a sve u cilju podizanja kvalitete života, pogotovo mladih“, izjavio je Aleks Fonović, direktor tvornice.

„Program stipendija jedan je od naših najvažnijih projekata ulaganja u zajednicu jer mladima pruža konkretnu podršku na njihovom obrazovnom putu. Nakon prošlogodišnjeg proširenja programa, i ove godine nastavljamo pružati stipendije pod istim uvjetima, potvrđujući našu dugoročnu predanost poticanju izvrsnosti, odgovornosti i razvoja mladih talenata“, izjavila je Anđelka Toto-Ormuž, voditeljica korporativnih poslova.

Je li plava boja vaše latice? program stipendiranja kojeg ROCKWOOL kontinuirano unaprjeđuje, prepoznat je i cijenjen među studentskom populacijom i krasi ga već 10 zlatnih indeksa.  

[bookmark: _Hlk180071532]Kome će ove godine pripasti jednogodišnje studentske stipendije u iznosu od 4.820 EUR odnosno učeničke od 1.750 EUR saznat ćemo tijekom prosinca.

Više informacija o natječaju možete vidjeti ovdje  ROCKWOOL stipendije

